OpenLLM-France/wikimedia huggingface dataset:
# Francesc Adrià i Cucarella

Francesc Adrià i Cucarella (Carcaixent, 1962) És un dramaturg i actor valencià. Va estudiar a l'escola Teatre a Banda de València i després es va incorporar a Moma Teatre, participant com a actor a la peça Cel enllà tot són vinyes de Michel de Ghelderode. Des d'aleshores s'ha dedicat a escriure teatre i ha participat en petits papers al cinema i a la televisió, com a Puta misèria, Tranvia a Malvarosa, La Isla del Diablo i la sèrie Benifotrem de TVV.
El 1991 va guanyar el Premi Ciutat d'Alcoi per Zona zero, duta a escena per Vicent Genovès al Centre Dramàtic de la Comunitat Valenciana. Després ha dirigit les obres Couch potatoes i Es busquen. El 2009 va quedar finalista al Premi de novel·la eròtica de la Vall d'Albaida per El secret dels llavis. El 2010 va guanyar el Premi Octubre de teatre per La taula de canvis (La proporció) i el Premi SGAE de teatre infantil per Víctor Osama. El 2012 va guanyar el Premi Micalet de Teatre amb Arquitectura d'un buit.

## Obres

* Zona zero (1991)
* El secret dels llavis (2009)
* La taula de canvis (La proporció) (2010)
* Víctor Osama (2010)
* Arquitectura d'un buit (2012)

## Referències

* ↑ Francesc Adrià al web de Tres i Quatre
* ↑ «Francesc Adrià gana el XI Premio SGAE de Teatro Infantil y Juvenil con la obra ‘Víctor Osama’». Arxivat de l'original el 2018-11-30. [Consulta: 29 novembre 2018].
* ↑ Arquitectura d'un buit a Publicacions de la Universitat de València
# Anigozanthos flavidus

Anigozanthos flavidus és una espècie de planta de la família de les Hemodoràcies que es distribueix per l'oest d'Austràlia. És un arbust que es troba sobre sòls de sorra groga o gris, grava i argila, a línies de drenatge, franges d'aiguamolls i canals de carretera. És una espècie que s'usa com a planta ornamental.

## Descripció

Anigozanthos flavidus és una planta herbàcia perenne, amb fulles que creixen fins a un metre de llarg i dos centímetres d'ample, formant mates de fins a dos metres d'ample. Forma un rizoma, o tija subterrània modificada, que creix fins a cinc centímetres de diàmetre. Aquest rizoma fa que la planta sigui resistent al foc i a la sequera, ja que és capaç de tornar a brollar una vegada que les condicions millorin. La floració es produeix cap a l'estiu de l'hemsiferi sud el qual es dona en els mesos de Novembre a Febrer.

## Distribució

Anomenades kangaroo paw (pota de cangur), són natives de l'oest d'Austràlia i només hi apareixen en estat silvestre a l'extrem més oest del continent. Anigozanthos flavidus creix des de l'est d'Augusta a la Badia Two Peoples i cap al nord a Waroona. Pot ser trobat a les vores dels camins i carreteres, a les riberes dels rius, pantans, aigües poc profundes i en els boscos d'eucaliptus, que toleren poca ombra.

## Taxonomia

Anigozanthos flavidus va ser descrita per Candolle, Augustin Pyramus de i publicada a Les Liliacées...a Paris 3: t. 172. 1807. (Liliac.)

### Etimologia

* Anigozanthos: nom genèric que deriva de la paraula grega "anises" que significa desigual i de "anthos" que significa flor, en referència als lòbuls desiguals del periant de les flors.
* flavidus: epítet llatí que significa groc, en referència al color de les flors de la forma més comuna d'aquesta espècie.

## Referències

* ↑ Candolle, A.P. de a Redoute, P.J. (1807), Les Liliacees ... a Paris: t. 176 Type: "Cette plante est indighne de la Nouvelle-Hollande; ses graines, qui faisaient partie de celles rapportées du capitaine Baudin, ont levé dans les jardins de Paris ..."
* ↑ «Anigozanthos flavidus» a EOL. Data consulta: 06 de febrer de 2014.
* ↑ Australian National Botanic Gardens, Parks Australia. «Anigozanthos flavidus - Growing Native Plants» (en anglès). [Consulta: 21 desembre 2020].
* ↑ «Anigozanthos flavidus». Tropicos.org. Missouri Botanical Garden. [Consulta: 23 novembre 2015].
# Fendt

Fendt és un fabricant alemany de maquinària agrícola. Forma part d'AGCO Corporation. Fou fundada el 1937 per Xaver Fendt i comprada per AGCO el 1997.
Fendt fabrica i comercialitza un gran nombre de tractors, i recentment ha començat la de tractors construïts per AGCO i Laverda. Fendt també desenvolupa la caixa de canvis Vario que és una de les caixes de canvis de tractors més desenvolupades. També és utilitzada en maquinària de JCB i Massey Ferguson.
La caixa de canvis Vario fou desenvolupada als anys 1970, però degut a la falta de finançament no es va incloure al tractor Fendt fins al 1996, quan Fendt va llençar al mercat el revolucionari Fendt 926 Vario. Aquest avanç permet al tractor anar molt més ràpid que amb la seva velocitat màxima, limitada a 50 km/h.

## Enllaços externs

* Fendt.com
# Llac Ree

El llac Ree -Lough Ree en anglès, Loch Rí o Loch Ríbh en irlandès és un llac al centre d'Irlanda. És el segon llac més gran per quants travessa el riu Shannon. Els altres llacs són el llac Derg (sud) i el llac Allen (nord). El llac serveix de frontera entre el Comtat de Longford i Westmeath (dins de la província de Leinster i el comtat de Roscommon a la província de Connacht a l'est. A la ribera del llac es troba un petit port de pescadors. La ciutat d'Athlone es troba a la sortida sud del llac, i posseeix un port per als vaixells que abandonen el llac. A la sortida nord del llac es troba la localitat de Lanesboro.
L'illa Inchcleraun (Inis Cloithreann) es troba a la part nord del llac. Allí hi ha un monestir fundat durant els primers anys de l'evangelització d'Irlanda. També queden restes d'antigues esglésies. Segons les llegendes irlandeses, la reina Maeve va ser assassinada en aquesta illa. Igual que en altres llacs irlandesos, el llac Ree ha estat escenari de llegendes sobre la visió d'un monstre a través dels anys.

## Referències

* ↑ «Irish Lake Monsters». Arxivat de l'original el 2011-08-26. [Consulta: 24 febrer 2013].

## Enllaços externs

* Informació amb detall Arxivat 2007-09-27 a Wayback Machine. (anglès)
* Mapa de navegació, part nord (AWAI) Arxivat 2013-08-18 a Wayback Machine.
* Mapa de navegació, part sud(AWAI) Arxivat 2013-08-18 a Wayback Machine.
# Juan Sánchez

Juan Sánchez és el nom dels següents personatges:
* Juan Sánchez Camero, ciclista
* Juan Sánchez de Castro, pintor sevillà d'estil gòtic final o de la primera fase de l'estil hispano-flamenc
* Juan Sánchez Cotán (Orgaz, Toledo, 1560 – Granada, 1627), pintor espanyol deixeble de Blas de Prado
* Juan Sánchez García (La Escucha, Llorca, 1936), ciclista espanyol que fou professional entre 1962 i 1966
* Juan Bautista Sánchez Bilbao (Amorebieta, 1924 - Madrid, 2005), militar basc
* Juan Bautista Sánchez González, militar espanyol (Íllora, Granada, 1893 - Puigcerdà, Cerdanya)
* Juan Carlos Sánchez Martínez (1987, Calvià, Balears), futbolista
* Juan Ginés Sánchez Moreno (Aldaia, l'Horta Oest, 1972), futbolista valencià
* Juan José Sánchez Maqueda (Madrid, 1969), futbolista i entrenador madrileny
* Juan Ignacio Sánchez (Bahía Blanca, 1977), jugador de bàsquet argentí
* Juan Luis Sánchez González (Madrid, 1972), periodista i crític de cinema espanyol
* Juan Manuel Sánchez Gordillo (Marinaleda, 1952), polític, sindicalista i professor d'història andalús
* Juan Manuel Sánchez y Gutiérrez de Castro (Jerez de la Frontera, 15 de desembre de 1850 – Madrid, 1906), polític espanyol, diputat, Vicepresident del Congrés, ministre d'Estat durant la regència de Maria Cristina i el regnat d'Alfons XIII
* Juan Mario Sánchez Cuervo (Medellín, 1966), escriptor, periodista i professor colombià
# Clary

Clary és un municipi francès, situat a la regió dels Alts de França, al departament del Nord. L'any 2006 tenia 1.135 habitants. Limita al nord amb Ligny-en-Cambrésis, al nord-est amb Montigny-en-Cambrésis, a l'est amb Bertry, al sud-est amb Maretz, al sud-oest amb Élincourt, a l'oest amb Walincourt-Selvigny i al nord-oest amb Caullery.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1.329 | 1.375 | 1.221 | 1.159 | 1.114 | 1.093 | 1.135 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1971-2005 | Marie-Louise Foulon | |
| 2005- | Gérard Taisne | |
# Castrator

Castrator és una banda de death metal formada per membres escandinaus i americans de sexe femení i temàtica feminista de Nova York. Les seues líriques de vigilantisme feminista són innovadores al death metal feminista. Segons Joan M. Jocson-Singh, les seues lletres beuen del feminisme de la tercera ona. Les membres del grup provenen de Suècia, Mèxic i Noruega.
La vocalista, M.S., utilitza únicament la tècnica del cant gutural.

## Membres

* M.S. - vocalista
* Carolina Perez - bateria
* Mikaela Akesson - guitarrista
* P.S. - guitarrista
* R.M. - baixista

## Obres

* No Victim (2015) EP
    Les lletres de la cançó No Victim tracten sobre l'intent de violació d'un home a una dona des del punt de vista de la dona. La dona venç al violador i el mata utilitzant el ganivet d'aquest amb el qual s'havia fet.
    A la cançó Emmasculator es parla de la castració d'un violador.

## Referències

* ↑ Leonov, Vladimir “Abir”. «Castrator - No Victim». Metal-Temple.com, 13-07-2015. Arxivat de l'original el 17 de juliol 2015. [Consulta: 20 juliol 2015].
* 1 2 Jocson-Singh, p. 12.
* ↑ Jocson-Singh, p. 27.
* ↑ Jocson-Singh, p. 8.
* 1 2 Jocson-Singh, p. 62.
* ↑ Kelly, Kim «Castrator's Brutal 'No Victim' EP is a Perfect Feminist Death Metal Revenge Fantasy». Vice.com, 05-04-2015 [Consulta: 20 juliol 2015].
* ↑ Jocson-Singh, p. 65.
* ↑ Jocson-Singh, p. 66.

## Bibliografia

* Jocson-Singh, Joan M. Individual Thought Patterns: Women in New York's Extreme Metal Music Scene (Tesi), 2016.
# NGSPICE

NGSPICE és un simulador de circuits electrònics de codi obert i senyal mixt (analògic i digital). És un successor de l'última versió estable de Berkeley SPICE, versió 3f.5, que es va publicar el 1993. Un petit grup de mantenidors i la comunitat d'usuaris contribueixen al projecte ngspice proporcionant noves funcions, millores i correccions d'errors.
Ngspice es basa en tres paquets de programari lliure de codi obert: Spice3f5, Xspice i Cider1b1:
* SPICE és l'origen de tots els simuladors de circuits electrònics, els seus successors s'utilitzen àmpliament a la comunitat electrònica.
* Xspice és una extensió de Spice3 que proporciona models de codi de llenguatge C addicionals per donar suport al modelatge de comportament analògic i la co-simulació de components digitals mitjançant un algorisme ràpid basat en events.
* Cider afegeix un simulador de dispositiu numèric a ngspice. Acobla el simulador a nivell de circuit amb el simulador del dispositiu per proporcionar una precisió de simulació millorada (a costa d'augmentar el temps de simulació). Els dispositius crítics es poden descriure amb els seus paràmetres tecnològics (models numèrics), tots els altres poden utilitzar els models compactes originals de ngspice.

## Referències

* ↑ NGSPICE: recent progresses and future plans, P. Nenzi e.a., MOS-AK, Bucharest 2014, http://www.mos-ak.org/bucharest/ Arxivat 2022-07-06 a Wayback Machine.
* ↑ The NGSPICE circuit simulator, P. Nenzi e.a., FOSDEM, Brussels 2015, https://archive.fosdem.org/2015/schedule/event/ngspice/
* ↑ ngspice, current status and future developments, H. Vogt, FOSDEM, Brussels 2019, https://fosdem.org/2019/schedule/event/ngspice/
* ↑ Analysis of Performance and Convergence Issues for Circuit Simulation, T. Quarles, PhD dissertation, Memorandum No. UCB/ERL M89/42, Berkeley 1989, http://www.eecs.berkeley.edu/Pubs/TechRpts/1989/ERL-89-42.pdf
* ↑ Code-level modeling in XSPICE, F. L. Cox e.a., Proceedings IEEE International Symposium on Circuits and Systems, 1992 (ISCAS 92), vol. 2, pp. 871-874, 10–13 May 1992
* ↑ CODECS: A Mixed-Level Circuit and Device Simulator, K. Mayaram, Memorandum No. UCB/ERL M88/71, Berkeley, 1988, http://www.eecs.berkeley.edu/Pubs/TechRpts/1988/ERL-88-71.pdf

## Vegeu també

* SPICE
* LTspice
# Francis Campaner

Francis Campaner (Saint-Germain-de-la-Rivière, 1 de febrer de 1946) va ser un ciclista francès, que fou professional entre 1967 i 1979. Durant la seva carrera professional destaca una victòria d'etapa al Tour de França de 1974.

## Palmarès

* 1967
** 1r a Aigueperse
** 1r a Allassac
** 1r a Bannalec
** 1r a Beaulac-Bernos
** 1r a La Couronne
** 1r a Laguirande
** 1r al GP de Fréjus
* 1968
** 1r a Lubersac
* 1969
** 1r a Castillones
** 1r a Mont-de-Marsan
** 1r a Sizun
** 1r al GP Petit Varois
** 1r a Saint-Médard de Guizières
* 1972
** 1r a La Bastide d'Armagnac
** Vencedor d'una etapa a l'Étoile des Espoirs
* 1974
** 1r a Saussignac
** Vencedor d'una etapa al Tour de França
* 1975
** 1r al Tour del Llemosí
** 1r a Ambarès
* 1978
** 1r a Pléaux
** Vencedor d'una etapa al Tour de Romandia

### Resultats al Tour de França

* 1973. 73è de la classificació general
* 1974. 39è de la classificació general. Vencedor d'una etapa
* 1975. 39è de la classificació general

## Enllaços externs

* Ftixa de Francis Campaner a sitiodeciclismo.net
# Anievas

Anievas és un municipi de la Comunitat Autònoma de Cantàbria. Limita al nord amb Los Corrales de Buelna i San Felices de Buelna, a l'oest i sud amb Arenas de Iguña i a l'est amb Corvera de Toranzo. Aquest petit municipi situat en el centre geogràfic de Cantàbria es conforma com una petita vall en la conca del Riu Besaya.

## Localitats

* Barriopalacio, 106 hab.
* Calga, 48 hab.
* Cotillo (Capital), 135 hab.
* Villasuso, 87 hab.
Els principals trets d'aquest municipi són els de l'interior de Cantàbria, la principal activitat econòmica és la ramaderia i l'agricultura i la tendència demogràfica és cap a una població més envellida (a causa de la migració dels joves).

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2005 |
| 661 | 722 | 705 | 622 | 716 | 663 | 634 | 603 | 499 | 477 | 381 | 381 |
Font: INE

## Administració

Eleccions municipals, 25 de maig de 2003 :
| Partit | Vots | % | Regidors |
| PP | 199 | 43,75% | 5 |
| PRC | 59 | 18,61% | 1 |
| PSOE | 53 | 16,72% | 1 |
* Alcalde electe: José Díaz Gómez (PP).
Eleccions municipals, 27 de maig de 2007 :
| Partit | Vots | % | Regidors |
| PP | 178 | 58,36% | 5 |
| PRC | 70 | 22,95% | 1 |
| PSOE | 48 | 15,74% | 1 |
* Alcalde electe: José Díaz Gómez (PP).

## Enllaços externs

* Ajuntament d'Anievas Arxivat 2007-10-28 a Wayback Machine.
# Federació Equatoriana de Futbol

El futbol equatorià és dirigit per la Federació Equatoriana de Futbol (en castellà: Federación Ecuatoriana de Fútbol). Té la seu a Guayaquil.

## Història

Juan Alfredo Wright de Guayaquil fou el primer promotor del futbol al país, amb l'ajut del seu germà Roberto. Van viure a Anglaterra i posteriorment es traslladaren al Perú on formaren part de l'Unión Cricket de Lima. Als voltants de 1899 retornaren finalment a l'Equador i iniciaren la pràctica del futbol.
La Federació Equatoriana de Futbol va ser fundada el 1925, l'any següent s'afilià a la FIFA. El campionat equatorià de futbol s'inicià el 1957. Anteriorment existiren diversos campionats regionals.

## Vegeu també

* Futbol a l'Equador
* Selecció de futbol de l'Equador
* Campionat equatorià de futbol

## Enllaços externs

* Federación Ecuatoriana de Fútbol
# Llac Reqiz

El llac Reqiz o Rkiz (també esmentat com llac Cayar) és un llac de Trarza a Mauritània. El terreny té una elevació sobre el nivell de la mar d'uns 4 metres. La longitud és de 64,83 kilòmetres però l'amplada no passa de 8 km. Es troba al departament de Rkiz que forma un quadrilàter d'uns 3500 km² amb una llargada de nord a sud de 86 km i amplada d'oest a est de 98 km. El llac forma la diferenciació principal de la regió anomenada com Chemama.

## Referències

* La région du Lac Rkiz Arxivat 2016-03-28 a Wayback Machine.
# L'Osona (Vic)

L'Osona és una masia de Vic (Osona) protegida com a Bé Cultural d'Interès Local.

## Descripció

Edifici civil. Masia de planta rectangular coberta a dues vessants, amb el carener perpendicular a la façana, orientada a migdia. Presenta un gros portal rectangular amb finestres que es reparteixen al primer i segon pis. A la part esquerra s'hi adossa un cos amb forma de L que ubica els porxos. Els murs laterals presenten poques finestres. Hi ha un mur que, junt amb les dependències agrícoles, tanca la lliça, el portal d'accés es troba al sector de llevant.
És construïda amb pedra basta unida amb morter i calç, els elements de ressalt són de pedra picada d'un color verdós. Algunes finestres són motllurades. L'estat de conservació és bo.

## Història

Antic mas que duu el nom genèric de la Comarca i que pertany al terme de Vic. Es desconeixen els seus orígens però una dada constructiva permet datar la construcció o reforma al segle xviii.

## Referències

* 1 2 3 4 «L'Osona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2017].
# Chelkarita

La chelkarita és un mineral de la classe dels borats. Rep el nom del diapir de sal de Chelkar, al Kazakhstan, on va ser descoberta.

## Característiques

La chelkarita és un borat de fórmula química CaMgB₂O₄(Cl,OH)₂·5H₂O o semblant, amb una proporció Cl:OH de 3:1. Es tracta d'una espècie aprovada per l'Associació Mineralògica Internacional, i publicada per primera vegada el 1968. Cristal·litza en el sistema ortoròmbic.
Segons la classificació de Nickel-Strunz, la chelkarita pertany a «06.H - Borats sense classificar», juntament amb els següents minerals: braitschita-(Ce), ekaterinita, canavesita i qilianshanita.

## Formació i jaciments

Va ser descoberta al diapir de sal de Chelkar, a Shalkar (Regió d'Aktobe, Kazakhstan), tractant-se de l'únic indret de tot el planeta on ha estat descrita aquesta espècie mineral.

## Referències

* ↑ «Chelkarite» (en anglès). Mindat. [Consulta: 9 novembre 2020].
# Casual Day

Casual Day és una pel·lícula espanyola de "comèdia àcida" de 2008 dirigida per Max Lemcke en la qual fa una crítica al món laboral i professional. Fou projectada al Festival Internacional de Cinema de Sant Sebastià 2007 i al Festival Internacional de Cinema de Miami.

## Argument

José Antonio (Juan Diego) i Ruy (Javier Ríos) són els protagonistes. El primer només viu per a treballar i és el futur sogre del segon, promès d'Inés (Marta Etura), a més de cap de l'empresa en la qual acaba d'endollar a Ruy.

## Repartiment

* Juan Diego: José Antonio
* Javier Ríos: Ruy
* Luis Tosar
* Alberto San Juan
* Marta Etura: Inés
* Estibaliz Gabilondo
* Arturo Valls
* Malena Alterio
* Secun de la Rosa
* Mikel Losada
* Álex Angulo

## Comentaris

Casual Day és una pràctica empresarial importada dels EUA amb la qual les companyies aprofiten per a portar de viatge als seus empleats, normalment al camp, i així fomentar les relacions personals entre companys, reduir el seu estrès i, de pas, millorar el rendiment en el treball. Està rodada entre Madrid i Villabona-Amasa (Guipúscoa). Una altra pel·lícula que parla d'activitats d'empresa és El método.

## Premis

La pel·lícula va guanyar quatre medalles del Cercle d'Escriptors Cinematogràfics:
* Millor pel·lícula
* Millor director, Max Lemcke
* Millor actor, Juan Diego
* Millor guió original, Daniel i Pablo Remón

## Referències

* ↑ Max Lemcke reflexiona sobre el poder en las empresas en 'Casual Day', larioja.com, 7 de maig de 2008
* ↑ Concluye en Madrid el rodaje de 'Casual Day', una comedia sobre las rivalidades laborales, El Mundo, 13 de desembre de 2006
* ↑ El Festival de Miami acoge con entusiasmo película española "Casual Day", Diari de Mallorca, 4 de març de 2008
* ↑ Max Lemcke estrena 'Casual Day', con Luis Tosar y Juan Diego, El Progreso, 7 de maig de 2008
* ↑ «Medalles del CEC a la producció espanyola de 2008». Cercle d'Escriptors Cinematogràfics. Arxivat de l'original el 2021-02-25. [Consulta: 14 desembre 2015].

## Enllaços externs

* Max Lemcke rueda ‘Casual Day’ con Juan Diego, Macarena Gómez y Alex Angulo a espinof.com
# Amélia Mingas

Amélia Arlete Vieira Dias Rodrigues Mingas (Ingombota, Luanda, 1946) és una professora i lingüista angolesa.

## Biografia

Pertany a una família d'influents músics angolesos i amb implicacions polítiques. El seu pare André Rodrigues Mingas, fou opositor al salazarisme i passà uns anys al camp de concentració de Tarrafal. El seu oncle fou el conegut músic Liceu Vieira Dias i els seus germans els també músics Rui Mingas i André Mingas.
Estudià primària i secundària a Luanda. Es llicencià en filologia germànica a la Facultat de Lletres de la Universitat de Lisboa i es doctorà en lingüística general i aplicada a la Universitat René Descartes de París.
Treballà com a professora d'ensenyament secundari i com a coordinadora de llengua portuguesa a l' Instituto Superior de Ciências de Educação de Luanda (ISCED) i directora de l' Instituto Nacional de Língua do Ministério da Cultura. Simultanejà aquests càrrecs amb la càtedra de lingüística bantu a la Universitat Agostinho Neto.
Entre 2006 i 2010 fou directora executiva de l'Institut Internacional de la Llengua Portuguesa, amb seu a Praia, Cap Verd, que defensava l'establiment d'una política lingüística comuna amb els altres estats que tenen el portuguès com a llengua oficial.
Va participar en diversos seminaris i simposis a l'interior i a l'estranger lligats a la problemàtica de les llengües africanes i el portuguès. Va publicar Interferência do Kimbundu no Português Falado em Lwanda i ha publicat tres treballs d'investigació relatius a una llengua del grup kikongo, l'iwoyo, parlat a la província de Cabinda.

## Referències

* ↑ Amélia Mingas Arxivat 2017-12-01 a Wayback Machine. a sapo.ao
* ↑ Amélia Arlete Dias Rodrigues Mingas a UFMGtube
* ↑ Amélia Mingas "cansada de sacrifícios" e promete abandonar Instituto da Língua, rpt.pt noticias
* ↑ «CPLP: Amélia Mingas defende uma política lingüística comum entre Estados membros». Notícias Cabo Verde. Arxivat de l'original el 2016-03-03. [Consulta: 21 novembre 2017].
* ↑ CPLP/IILP: Amélia Mingas apresentou “duras críticas” Arxivat 2017-12-01 a Wayback Machine., A Semana, 24 de juliol de 2008

## Enllaços externs

* Amélia Mingas a memoria-africa.ua.pt
# Llac Rweru

El llac Rweru és un llac proper al punt més al nord de Burundi a l'Àfrica central. El marge septentrional del llac forma part de la frontera entre Ruanda i Burundi. És famós com el punt de partida més llunyà del riu Nil. El riu Kagera, considerat per molts com el punt de partida del Nil, s'eleva al nord del llac, situat a Ruanda.

## Geografia

El llac té una superfície de 100 km$^2$ (40 sq mi) entre dos estats, Burundi (80 km$^2$ (30 sq mi)) i Ruanda (20 km$^2$ (10 sq mi)). El llac té un marge d'aproximadament 76 km. El llac és molt poc profund en la majoria de les parts i té una profunditat mitjana de 2,1 m amb la seva profunditat màxima a 3 m situada a Burundi. El riu Kagera flueix del llac a Burundi i flueix cap a l'est al llarg de la frontera amb Ruanda fins que s'uneix al riu Ruvubu.

## Controvèrsia

L'agost de 2015 pescadors de Burundi que vivien al voltant del llac a la província de Muyinga van recuperar més de 40 cossos no identificats que suraven al llac. La major part dels cossos eren embolicats en plàstic surant cap a Burundi des de Ruanda al riu Kagera. Els cossos recuperats es van trobar en etapes avançades de descomposició, alarmant als habitants del poble per problemes de salut. Burundi afirma que tots els cossos recuperats eren de nacionalitat de Ruanda i no hi ha conclusions creïbles sobre com van morir els cossos. Els dos països neguen que els cossos siguin de ciutadans seus. El FBI estatunidenc va acceptar el cas després que tots dos països mostraren falta d'interès per examinar la qüestió.

## Referències

* ↑ «Lake Rweru - Fortune of Africa Rwanda». Arxivat de l'original el 2017-03-09.
* ↑ «Burundi investigates 'Rwandan bodies' in Lake Rweru» (en anglès). BBC News, 26-08-2014.
* ↑ «Burundi says 40 corpses found in lake were Rwandans». Reuters, 14-10-2016.
* ↑ «Mystery over bodies found in Lake Rweru» (en anglès). Daily Nation.

## Bibliografia

* Fitzpatrick, M., Parkinson, T., & Ray, N. (2006) East Africa. Footscray, VIC: Lonely Planet.
* R.H. Hughes, J.S. Hughes: A Directory of African Wetlands; UNEP 1992; ISBN 2-88032-949-3